《拟招隐士》
南北朝·范缜

修竹苞生兮山之岭。缤纷葳蕤兮下交阴。木茏丛兮巍峨。

川泽泱漭兮云雾多。悲猿鸣噪兮啸俦侣。攀折芳条兮聊停伫。

夫君兮不还。蕙华不凋残。岁晏兮忧未开。草虫鸣兮凄凄。

萧兮森兮玄涧深。怅徬徨兮沈吟。纷纷庵薆。穷岩穴兮。

熊窟幽林。杳冥兮吁可畏。嵚崟兮倾欹。飞泉兮激沫。

散漫兮淋漓。弱萝兮修葛。互蔓兮长枝。绿林兮被崖。

随风兮纷披。猛兽兮封狐。眈眈兮视余。扶藤兮直上。

岩岩兮嶷嶷。霏霏兮敷敷。赤豹兮文狸。攀腾兮相追。

思慕公子兮心迟迟。寒风厉兮鸱枭吟。鸟悲鸣兮离其群。

公子去兮亲与亲。行露厌浥兮似中人。

作者简介：范缜（约450年—515年），字子真，汉族，南乡舞阴人。南北朝时期著名的唯物主义思想家、道家代表人物、杰出的无神论者。入南齐后出仕，历任宁蛮主簿、尚书殿中郎、领军长史，宜都太守。萧衍建立南梁后，任晋安太守、尚书左丞，后因王亮一事被流放广州，终官中书郎、国子博士。范缜一生坎坷，然而他生性耿直，不怕威胁利诱，其哲学著作《神灭论》，继承和发扬了荀况、王充等人的唯物论思想，是中国古代思想发展史上具有划时代意义的不朽作品。